alexandrainst/scandi-wiki huggingface dataset:
Den persiske kongeveien

Den persiske kongeveien var i antikken en landevei som den persiske kong Dareios I lot anlegge i det 5. århundre f.Kr., for å sikre forbindelseslinjer gjennom hele hans utstrakte rike fra Susa til Sardes. Veien var 2700 km lang, og kurerene kunne tilbakelegge hele strekningen på syv dager. Den greske historiograf Herodot skrev: «Det er ikke noe i verden som beveger seg hurtigere enn disse persiske kurerer». Herodots lovprisning av disse budbringere – «Verken snø, regn, hete eller nattens mørke forhindrer dem fra at nå det mål som er blitt satt for dem, med aller største fart» – har inspirert til det uoffisielle motto for moderne postvesener.

Kongeveiens rute 
I moderne tid har man tegnet opp kart over kongeveien ved å ta granske Herodots beskrivelser, funn fra arkeologiske undersøkelser og andre historiske kilder. Veien begynte mot vest i Sardes (omkring 100 km øst for det moderne Tyrkias Izmir), gikk østover gjennom det som nå er den sentrale nordlige del avf Tyrkia, videre til den assyriske hovedstad Ninive (tett på dagens Mosul i Irak), og derfra sørover til Babylon (ved våre dagers Bagdad i Irak). I nærheten av Babylon formoder man at veien har delt seg i to. Man går ut fra at det ene veiløpet gikk mot nordvest gjennom Ekbatana og videre over i Silkeveien, mens det andre fortsatte mot øst gjennom den senere persiske hovedstad Susa, og endte lengre mot sørøst i Persepolis.

Kongeveiens historie 
Ettersom veien verken fulgte den korteste eller den lettest tilgjengelige ruten mellom Perserrikets viktigste byer, antar arkeologene at den vestlige delen av veien opprinnelig ble anlagt av de assyriske kongene, fordi veien går rett gjennom hjertet av deres gamle rike. De østlige delene av ruten befinner seg i det som i dag er det nordlige Iran, og faller sammen med den viktige handelsruten som er kjent som Silkeveien.

Forskerne tror derfor at det Dareios I utrettet var å forbedre eksisterende veilegemer, samt å knytte sammen flere veistrekninger til en helhet slik at Kongeveien kunne brukes til kommunikasjon gjennom hele kongeriket ved hjelp af rikets pirradaziš, budbringere.

Dareios' Kongevei var så solid og nyttig at også romerne gjorde nytte av den. 

En bro ved Diyarbakır i Tyrkia stammer fra denne perioden, og utgjør et håndfast minne om veien.

Eksterne lenker 
 Lockard, Craig A. Societies, Networks, and Transitions, A Global History. Boston, MA: Houghton Mifflin Company, 2008.
  
 
  

Irans historie
Babylonia
Historiske veier
The Ritchie Family

The Ritchie Family var en sanggruppe fra Philadelphia i USA, som hadde flere hits i discoæraen.

Gruppen hadde opprinnelig fire medlemmer, men ble senere omorganisert av franskmannen Jacques Morali – som også dannet  Village People – til å ha tre sangerinner. I 1980 gjestespilte The Ritchie Familiy i Nancy Walkers film Can't Stop the Music som seg selv.

Diskografi i utvalg 
 Brazil – 1975 	
 Arabian Nights – 1976 
 Life Is Music – 1977
 American Generation – 1978 
 Bad Reputation – 1979 
 Give Me a Break – 1980 
  I'll Do My Best – 1982 
 All Night, All Right – 1983

Referanser

Eksterne lenker 
 Give Me A Break, fra "Can't Stop The Music", youtube.com. Besøkt 30. juli 2014
 American Generation, Ritchie Family, youtube.com. Besøkt 30. juli 2014 

Disco
Eyðbjørn Thomsen

Eyðbjørn Thomsen (født 29. mars 1972 i Sumba) er en færøysk boredekksarbeider, sauebonde og lokalpolitiker. 

Han kommer fra Sumba på Suðuroy, der han etter folkeskolen har drevet gårdsbruk med om lag 200 sauer. Etter at han tok sitt første borekurs i Tórshavn i 1998, har Thomsen vært offshorearbeider innen intervention i oljeindustrien i Nordsjøen siden 2000.

Thomsen har vært medlem av kommunestyret i Sumba siden 2009, viseborgermester 2009–2012 og borgermester siden 2013.

Thomsen har tidligere vært forsvarsspiller i fotball for Sumbiar Ítróttarfelag. Han var kasserer, nu viseformand i fotballklubben FC Suðuroy, som Sumbiar Ítróttarfelag var med på å danne i 2010. Han er også registrert som fotballtrener og dommer hos Fótbóltssamband Føroya.

Referanser 

Færøyske borgermestre
Færøyske fotballspillere
Færøyske bønder
Personer fra Sumba
Portal:Færøyene/artikler
Fødsler i 1973
Øst-Finnmark regionråd

Øst-Finnmarkrådet er et interkommunalt samarbeidsorgan og regionråd for kommunene Berlevåg, Båtsfjord, Gamvik, Lebesby, Nesseby, Sør-Varanger, Tana, Vadsø og Vardø i Øst-Finnmark. Regionrådet er et fellesorgan for koordinering og fellesløsninger i regionen. Hver kommune representeres i rådet av ordfører, rådmann og en representant for opposisjonen.

Se også
Øst-Finnmark
Interkommunale regionråd

Eksterne lenker 
 Øst-Finnmark regionråds hjemmeside

Interkommunale regionråd
Politikk i Troms og Finnmark
Vest-Finnmark regionråd

Vest-Finnmark Rådet er et interkommunalt politisk råd og regionråd for kommunene Alta, Hammerfest, Hasvik, Loppa, Måsøy, Nordkapp og Porsanger i Vest-Finnmark. Regionrådet er et fellesorgan for koordinering og fellesløsninger i regionen. Hver kommune representeres i rådet av ordfører og rådmann, i tillegg har Alta og Hammerfest en representant for opposisjonen.

Daglig leder for regionrådet er Bente Olsen Husby, og regionrådets kontor er lokalisert i Hasvik kommune.

Se også
Vest-Finnmark
Interkommunale regionråd

Eksterne lenker 
Vest-Finnmark Regionråds hjemmeside
Vest-Finnmark Regionråd på facebook; https://www.facebook.com/Vest-Finnmark-Regionr%C3%A5d-178064515538696/

Interkommunale regionråd
Organisasjoner i Troms og Finnmark
Politikk i Troms og Finnmark
Kai Robert Johansen

Kai Robert Johansen (født 3. august 1955 i Fredrikstad) er til daglig lærer. Men er også sanger, trompetist, skuespiller, entertainer og komponist bosatt i Sarpsborg. Han har gitt ut 65 album, hvorav 3 har blitt solgt til gullplate og 1 platinaplate (på Island). 1. mai 2020 feirer Kai Robert 50-års-jubileum som artist og komponist. Han har solgt over 1 million plater i inn-og utland

Johansen har blitt tildelt Østfold fylkes kulturpris og Sarpsborg kommunes kulturpris. Han turnerer over hele Europa og Nord-Amerika med sine egne komposisjoner og har deltatt i en rekke Tv-show verden rundt.

Referanser 

Norske trompetister
Norske skuespillere
Personer fra Fredrikstad kommune
Fødsler i 1955
Ahmad Reza Talebian

Ahmad Reza Talebian (født 19. mai 1989) er en iransk padler som konkurrerer i kajakk flatvann. Han representerte landet sitt under Sommer-OL 2012 i London, der han røk ut i de innledende heatene på K-1 1000 meter.

Referanser

Eksterne lenker 
 

Iranske padlere
Deltakere for Iran under Sommer-OL 2012
Padlere under Sommer-OL 2012
Fødsler i 1989
Anton Rjakhov

Anton Petrovitsj Rjakhov, russisk Антон Петрович Ряхов (født 29. mai 1980 i Tasjkent) er en russisk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 6 på K-2 1000 meter.

Referanser

Eksterne lenker 
 

Russiske padlere
Deltakere for Russland under Sommer-OL 2000
Padlere under Sommer-OL 2000
Deltakere for Russland under Sommer-OL 2004
Padlere under Sommer-OL 2004
Deltakere for Russland under Sommer-OL 2008
Padlere under Sommer-OL 2008
Deltakere for Russland under Sommer-OL 2012
Padlere under Sommer-OL 2012
Fødsler i 1980
Personer fra Tasjkent
Nord-Troms regionråd

Nord-Troms regionråd er et interkommunalt samarbeidsorgan og regionråd for kommunene Lyngen, Kvænangen, Kåfjord, Nordreisa, Skjervøy og Storfjord i Nord-Troms. Regionrådet ble stiftet 13. november 1997 og har som formål å "fungere som et samlende organ som jobber aktivt for gode rammebetingelser for utviklingen i regionen". Representantskapet er rådets høyeste organ og består av 3 kommunestyremedlemmer fra hver kommune.

Se også
Nord-Troms
Interkommunale regionråd

Eksterne lenker 
 Nord-Troms regionråds hjemmeside

Interkommunale regionråd
Politikk i Troms og Finnmark
Etableringer i 1997
1997 i Norge
Bosch

Robert Bosch GmbH, ofte forkortet til Bosch, er et tysk industriselskap som produserer verktøy, flyplass- og bilteknologi. Bosch ble etablert i 1886 av Robert Bosch, og er verdens største deleprodusent og -leverandør til bilindustrien.

Historie 

 1886: Virksomheten startet  i et verksted i Stuttgart i Tyskland da Robert Bosch åpnet et verksted for finkmekanikk og elektronikk. 
 1897: Robert Bosch og hans medarbeider  Arnold Zähringer greide å utstyre et trehjuldrevet motor kjøretøy med lavspenning-magnetting. 
 1898: Bosch åpnet den første filialen utenfor Tyskland i England.
 1902: Startet Bosch høyspenning magnettings-systemet med Bosch tennplugger.
 1905: Bosch åpnet den første fabrikken utenfor Tyskland i Paris.
 1906: Det første avdelingskontoret kom til New York i USA.
 1921: Bosch startet sitt første verksted i Hamburg og har idag over  verksteder.
 1922: Bosch åpnet sitt første verksted i Norge i Oslo. 
 1932: Bosch produsertesitt første verktøy, som var borhammeren. Det var starten på verktøyproduksjonen. Det ble oppkjøp av Junkers & Co en produsent av varmesystemer.
 1933: Bosch kom med et kjøleskap.
 1942: Robert Bosch dør 80 år gammel i Stuttgart.
 1954: Bosch kjøpte opp det Sveitsiske selskapet Scintilla AG som hadde oppfunnet stikksagen i 1947.
 1963: Oppkjøp av Erich Wetzel som drev med innpakningsindustri.
 1978: Produksjon av ABS-bremser som hindrer at hjulene låser seg når bilen bremser hardt.
 1989: Lansering av det første uavhengige bilnavigasjonssystemet i Europa. 
 2003: Oppkjøp av Buderus AG som drev med varmeteknologi.
 2007: Bosch kjøpte opp programvareprodusenten Health Hero Network som var en spesialist i telehelse-løsninger.
 2008: Oppkjøp av Solar Energy AG som driver med solenergimoduler.
 2010: Produksjon av Bosch nødbremssystem.
 2011: Oppkjøp av Innovations Software Technology GmbH i Immenstaad som drev med programvareløsninger til internasjonale kunder. Oppstart av med produksjon av motorer til el-sykler.

Eksterne lenker 
 
 Bosch: Historie
 Bosch: Fakta og tall

Tyske industriselskaper
Etableringer i 1886
Midt-Troms regionråd

Midt-Troms regionråd er et interkommunalt samarbeidsorgan og regionråd for kommunene Bardu, Dyrøy, Målselv, Salangen, Sørreisa, og Senja (kommune) i Sør- og Midt-Troms. Midt-Tromstinget er øverste organ, og består av 31 medlemmer fra medlemskommunenes formannskap. Ordførerkollegiet har det utøvende ansvar, mens rådmannskollegiet utgjør styret i de enkelte samarbeidsenhetene.

Se også
Sør- og Midt-Troms
Interkommunale regionråd

Eksterne lenker 
 Midt-Troms regionråds hjemmeside

Interkommunale regionråd
Politikk i Troms og Finnmark
Hellerudveien (Oslo)

Hellerudveien (31-129C, 52-146) er en vei i bydelene Alna og Østensjø i Oslo. Den går mer eller mindre sørover fra Haugerudveien. Fra Trasoppveien utgjør den en del av Ytre Ringvei, som så fortsetter i General Ruges vei etter rundkjøringen ved Østmarkveien. Det er fysiske hindringer mot biltrafikk mellom den nordlige delen og Store Ringvei, slik at veien i praksis kan betraktes som to adskilte veier.

Veien fikk navn etter Nordre Hellerud gård  i 1933. Bebyggelsen er for det meste småhus, deriblant tomannsboliger i OBOS-borettslag. Eneboligen i nr. 4 ble oppført for forleggeren Bertrand Jensen i 1898 og er kjent som Kaffekverna for sin noe spesielle form. Trasop skole er i nr. 63.

Referanser

Kilder

Eksterne lenker
 

Veier i Oslo
Veier i bydel Alna
Veier i bydel Østensjø
Veier på Oppsal
Sør-Troms regionråd

Sør-Troms regionråd var frem til 2020 et interkommunalt samarbeidsorgan og regionråd for kommunene Gratangen, Harstad, Ibestad, Kvæfjord, Lavangen, Salangen og Skånland i Sør-Troms. Fra 1.1.2020 ble regionrådet slått sammen med Ofoten regionråd til Hålogalandsrådet interkommunale politiske råd.

Referanser

Se også
Sør- og Midt-Troms
Interkommunale regionråd

Eksterne lenker 
 Sør-Troms regionråds hjemmeside

Tidligere interkommunale regionråd
Politikk i Troms og Finnmark
Etableringer i 2005
2005 i Norge
Sébastien Jouve

Sébastien Jouve (født 8. desember 1982) er en fransk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 4 på K-2 200 meter.

Referanser

Eksterne lenker 
 

Franske padlere
Deltakere for Frankrike under Sommer-OL 2008
Padlere under Sommer-OL 2008
Deltakere for Frankrike under Sommer-OL 2012
Padlere under Sommer-OL 2012
Deltakere for Frankrike under Sommer-OL 2016
Padlere under Sommer-OL 2016
Fødsler i 1982
Milenko Zorić

Milenko Zorić (født 2. april 1989) er en serbisk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 9 på K-4 1000 meter.

Referanser

Eksterne lenker 
 

Serbiske padlere
Deltakere for Serbia under Sommer-OL 2012
Padlere under Sommer-OL 2012
Deltakere for Serbia under Sommer-OL 2016
Padlere under Sommer-OL 2016
Medaljevinnere under Sommer-OL 2016
Fødsler i 1989
Olympiske medaljevinnere i padling
Makita

Makita  er et japansk selskap som ble grunnlagt i 1915 å startet som salgs- og servicebedrift for elektriske motorer. I 1958 ble Makita det første selskapet i Japan som begynte å produsere elektroverktøy. Makita er et globalt varemerke og produserer sine varer i Japan, USA, Kina, Storbritannia, Tyskland, Canada, Brasil og Romania. Ca. to tredjedeler produseres i Japan.  Makita ble notert i Nasdaq børsen i 1962 og utvidet til USA i 1970. Makita kom til Norge i 2009 og har et Norgeskontor med 25 medarbeidere i Rud i Bærum.

Kilder 
 Makita: Historie 
 Makita: Om selskapet 

Japanske industriselskaper
Etableringer i 1915
Tim Wieskötter

Tim Wieskötter (født 12. mars 1979) er en tysk padler som konkurrerer i kajakk flatvann. Han representerte landet sitt i Sommer-OL 2012 i London, der han ble nummer 4 på K-4 1000 meter. Han tok gull i Sommer-OL 2004, sølv i Sommer-OL 2008 og bronse i Sommer-OL 2000 i K-2 500 meter.

Referanser

Eksterne lenker 
 

Tyske padlere
Olympiske mestere for Tyskland
Deltakere for Tyskland under Sommer-OL 2000
Padlere under Sommer-OL 2000
Medaljevinnere under Sommer-OL 2000
Deltakere for Tyskland under Sommer-OL 2004
Padlere under Sommer-OL 2004
Medaljevinnere under Sommer-OL 2004
Deltakere for Tyskland under Sommer-OL 2008
Padlere under Sommer-OL 2008
Medaljevinnere under Sommer-OL 2008
Deltakere for Tyskland under Sommer-OL 2012
Padlere under Sommer-OL 2012
Fødsler i 1979
Olympiske medaljevinnere i padling
Norman Bröckl

Norman Bröckl (født 22. august 1986) er en tysk padler som konkurrerer i kajakk flatvann. Han representerte landet sitt under Sommer-OL 2012 i London, der han ble nummer 4 på K-4 1000 meter. Han tok bronse under Sommer-OL 2008 i samme øvelse.

Referanser

Eksterne lenker 
 
 

Tyske padlere
Deltakere for Tyskland under Sommer-OL 2008
Padlere under Sommer-OL 2008
Medaljevinnere under Sommer-OL 2008
Deltakere for Tyskland under Sommer-OL 2012
Padlere under Sommer-OL 2012
Olympiske medaljevinnere i padling
Georges Guynemer

Georges Marie Ludovic Jules Guynemer (født 24. desember 1894 i Paris, meldt savnet 11. september 1917 sør for Poelkapelle i Belgia) var et fransk flyveress under den første verdenskrigen som også var en av det franske folkets krigshelter med sin personlighet og sjarm. Under krigen skjøt han ned 54 tyske fly.

Til tross for at Guynemer ble avvist som tjenesteudyktig to ganger, klarte han å verve seg som mekaniker for deretter å utdanne seg som flyver. Hans militærskarriere var kjennepreget av hans ukuelige pågangsvilje, blant annet var han skutt ned syv ganger. Forsvinningen om bord på et SPAD XIII fly den 11. september 1917 over Poelcapelle var dermed et sjokk for hans kolleger og det franske folket.

Referanser

Litteratur 
 Krigsmaskiner - Et komplett våpenleksikon (norskspråklig utgave av War Machines, Orbis Publishing), Forum Forlag A/S, ISBN 82-7365-127-4

Flyveress
Franske flyvere
Æreslegionen
Croix de Guerre (Frankrike)
Franskmenn fra første verdenskrig
Flyvere omkommet i luftfartsulykker
Flyvere omkommet i nedskytninger av fly
Taifaen Carmona

Taifaen Carmona var et taifa-kongedømme som eksisterte i to distinkte perioder; først fra 1013 til 1066 da det ble erobret av Taifaen Sevilla, og andre gangen fra rundt 1143 til 1150 da det tilslutt ble erobret av Almohadene. Taifaen ble opprettet og styrt av Zenata-berbere fra Birzalid-dynastiet.


Liste over emirer

Birzalid-dynastiet

'Abd Allah: 1013/4-1023/4
Muhammad: 1023/4-1042/3
Ishaq: 1042/3-1052/3
Al-'Aziz: 1052/3-1066/7
Til Sevilla: 1066/7-1091
Til Marokko: 1091-ca. 1143

Darddusid-dynastiet
Darddus: fl. midten av 1100-tallet
To Morocco: 1150-1248

Se også
 Liste over sunnimuslimske dynastier

Kilder
 http://web.raex.com/~obsidian/taifa.html 

Opphør i 1150
Stater og territorier etablert i 1013
Carmona
Sevilla (provins)
Stater og territorier opphørt i 1150
Sabanejewia

se artikkel

Sabanejewia er en slekt av smerlinger.

De ble tidligere regnet til slekten Cobitis, og flere av artene ble betraktet som underarter av Cobitis aurata. Sabanejewia kan skilles fra Cobitis på at halefinnen har 12 forgrenede stråler, ikke 14, og på at piggen under øyet er større. Andre stråle i hannens brystfinne er ikke fortykket, men i paringstiden har hannene en vertikal opphovning på begge kroppssider foran rygg- og bukfinnene. De har en gyllen farge.

Molekylærgenetiske studier tyder på at Sabanejewia var den første slekta i familien Cobitidae som innvandret til Europa fra Øst-Asia, allerede i begynnelsen av oligocen for 33,54 millioner år siden. Cobitis og Misgurnus ankom mye seinere, i midten av miocen for litt over 16 millioner år siden.

Arter 
 Sabanejewia aurata - i moderne systematikk begrenset til Kura, Araks, iranske elver som renner til Det kaspiske hav, Hari Rud og Murghab; populasjonene i Amu-Darja, Syr-Darja og innsjøene langs Uzboj er kanskje en underart, S. a. aralensis (Tyrkia, Armenia, Georgia, Aserbajdsjan, Iran, Turkmenistan, Afghanistan, Usbekistan)
 gyllen piggsmerling (Sabanejewia balcanica) – Donau, Vardar, Maritsa, Prut, Thessalia (Østerrike, Bosnia-Hercegovina, Bulgaria, Tsjekkia, Hellas, Ungarn, Makedonia, Moldova, Montenegro, Romania, Serbia, Slovakia, Slovenia, Tyrkia, Ukraina); ble tidligere regnet som underart av S. aurata  
 Sabanejewia baltica –  svartehavselvene Dnestr, Dnepr og Don, sjelden i Wisła og Oder som renner til Østersjøen (Hviterussland, Tyskland, Moldova, Polen, Slovakia, Ukraina); ble tidligere regnet som underart av S. aurata
 Sabanejewia bulgarica – bare i hovedløpene til Donau og Tisza (Ungarn, Kroatia, Serbia, Romania, Bulgaria)
 Sabanejewia caspia – nederst i elver langs sørbredden av Det kaspiske hav fra Kura til Babol, også i brakkvann; i eldre litteratur sannsynligvis feilaktig angitt fra det nordlige Kaspihavet (Aserbajdsjan, Iran)
 Sabanejewia caucasica – Terek, Kuma, Sulak, Sjura-Ozen (Russland, Aserbajdsjan); noen kilder oppgir at den også forekommer langs sørbredden av Det kaspiske hav i Iran 
 Sabanejewia kubanica – Kuban (Russland)
 italiensk piggsmerling (Sabanejewia larvata) – Po i Nord-Italia, innført til Trasimeno, Tiber og Ombrone lenger sør; Cobitis conspersa er nå regnet som et synonym
 rumensk piggsmerling (Sabanejewia romanica) – Donaus bielver Argeș, Olt, Jiu og Mureș (Romania) 
 Sabanejewia vallachica – Donaus bielver Ialomița og Siret (Romania)

Kilder

Eksterne lenker 
 

Sandsmetter
Fisker formelt beskrevet i 1929
PubMed Central

PubMed Central er en fritt tilgjengelig database for vitenskapelige publikasjoner innen biomedisin og biologi. Databasen er en videreutvikling av søkemotoren Entrez for PubMed. Pubmed Central ble utviklet av United States National Library of Medicine (NLM) som et arkiv for biomedisinske tidsskriftsartikler. Alle artikler i Pubmed Central er gratis, men visse forlag drøyer frislippet i databasen siden den publiseres i papirform.

Se også 
 Medline

Eksterne lenker
 

Medisin
Søkemotorer
Tverrfaglig spesialisert behandling av rusavhengighet

Tverrfaglig spesialisert behandling av rusavhengighet (TSB) er betegnelsen på spesialisthelsetjenester som utfører rus- og avhengighetsbehandling i Norge. Utredning og behandling i TSB kan foregå i poliklinikk, i regi av ambulante tjenester eller i forbindelse med døgninnleggelse. TSB inkluderer legemiddelassistert rehabilitering (LAR).

Begrepet TSB viser til at behandlingen er tverrfaglig og bygger på en bio-psyko-sosial modell. TSB ble først tatt i bruk i 2004, da spesialisthelsetjenesten fikk ansvaret for behandling av rus- og avhengighetslidelse). Gjennom pasient- og brukerrettighetsloven  har rusmiddelavhengige de samme pasientrettigheter som andre pasienter i spesialisthelsetjenesten. Behandlingen utføres i pasientenes lokale helseforetak, hos private virksomheter som har avtaler med regionale helseforetak eller av kommersielle aktører som er godkjente av Helsedirektoratet ved Helfo (Fritt behandlingsvalg-leverandører). Pasienter med rus- og avhengighetslidelser som er blitt henvist til TSB og som har fått rett til behandling, kan velge fritt mellom disse (Fritt behandlingsvalg). Helsenorge.no har oversikt over behandlingstjenester og ventelister i TSB. NAV, sosialtjenestene i kommunene, fastleger samt leger i fengselshelsetjenesten og andre deler av spesialisthelsetjenesten kan henvise pasienter til TSB-behandling.

Kvaliteten i behandlingsforløpene i TSB er beskrevet i «Nasjonal faglig retningslinje for behandling og rehabilitering av rusmiddelproblemer og avhengighet» og «Avrusning fra rusmidler og vanedannende legemidler». Strukturen i behandlingen skal følge nasjonalt normerte pakkeforløp for rusbehandling. Pasientenes medvirkning er sentralt både i pakkeforløp og i den nasjonale faglige retningslinjen.

Den tverrfaglige behandlingen som TSB tilbyr, skal utføres av både helsefaglig og sosialfaglig personell. Som i annen spesialisthelsetjeneste skal behandling i TSB garanteres av spesialister. I 2015 startet de første legene et ordinært utdanningsløp for legespesialister innen  rus- og avhengighetsmedisin. Norge er det eneste landet i verden som har en egen spesialitet i rus- og avhengighetsmedisin. Psykologer, sykepleiere, erfaringskonsulenter og sosialfaglig ansatte kan ta etterutdanninger som gir spesialkompetanse i rus- og avhengighetsbehandling.

I 2013 opprettet Helse- og omsorgsdepartementet Nasjonal kompetansetjeneste for tverrfaglig spesialisert rusbehandling som har som oppgave å fremme kunnskapsgrunnlaget i TSB, på basis av pasienterfaringer, klinisk praksis og forskning.

Referanser

Eksterne lenker
 Introduksjon til TSB på www.tsb.no

Medisinske behandlinger
Rusmiddelpolitikk
Georges-Louis Leclerc de Buffon

Georges-Louis Leclerc, Comte de Buffon (1707–1788) var en fransk naturvitenskapsmann, matematiker, kosmolog og encyclopédiste, dvs bidragsyter til Diderot og d’Alemberts Encyclopédie (1751–1772).

Buffons hovedverk er Histoire naturelle générale et particulière (1785–1791). Dette ble publisert i 36 bind i Buffons levetid, i de to påfølgende tiårene ble det utgitt flere bind basert på notatene og forskningen hans. Buffon basere seg på et stort nett av medhjelpere og informanter som holdt ham orientert om de siste oppdagelsene innen botanikk og zoologi.

Histoire naturelle var en av bestselgerne på første halvdel av 1800-tallet, men salget stupte brått da Charles Darwins Artenes opprinnelse kom ut i 1859. Buffons  verk hører til en epoke da man ennå ikke våget en systematisk utforsking av den begynnende innsikt at Gud ikke hadde skapt en uforanderlig verden. Selv om verket er fullstendig foreldet rent vitenskapelig, er det et imponerende litterært dokument.

Buffons arbeider influerte de neste to generasjonene naturhistorikere, som Lamarck og Cuvier. 
Månekrateret Buffon er oppkalt etter ham.

Referanser

Eksterne lenker 
 
 «Buffon,  naturaliste, mathématicien, biologiste, cosmologiste et écrivain français (1707 – 1788)», Wikisource på fransk
 
 
 www.buffon.cnrs.fr Buffon et l'histoire naturelle : l'édition en ligne , verk 
 Innscanning av Histoire naturelle … (1785–1791, Sanson & Compagnie)
 Collection des animaux quadrupèdes (1754)   362 kolorerte bilder av firbeinte dyr
 Histoire naturelle des oiseaux (1770)   505 kolorerte bilder av fugler

Encyklopedister (Encyclopédie)
Medlemmer av Det franske vitenskapsakademiet